Ivan od Križa
<s>Sveti Ivan od Križa (špa.: San Juan de la Cruz; Fontiveros, Španjolska, 24. lipnja 1542. – Ubeda, Španjolska, 14. prosinca 1591.), katolički svetac, crkveni naučitelj, pisac, katolički mistik, redovnik karmelićanin, obnovitelj karmelićanskog reda.</s>

<s>Biografija 
Rođen je u siromašnoj španjolskoj obitelji.</s><s>Od djetinjstva, nastojao je naći posao, kako bi pomogao u uzdržavanju obitelji.</s><s>Nakon mnogo raznih poslova, uspjeh i zadovoljstvo nalazi u dvorenju bolesnika u bolnici, u kojoj usput i studira humanističke znanosti kod isusovaca od 1559. do 1563.</s><s>U vremenu odabira životnog poziva, odlazi u samostan Karmel i postaje poniznim novakom.</s><s>Zahvaljujući velikoj inteligenciji i željom za istinom postaje nadstojnikom studenata.</s><s>Predavao je biblijske studije na sveučilištu "Colegio de San Andrés" u Salamanci.</s>

<s>Ubrzo postaje nezadovoljan životom u Karmelu zbog slabe stege i nedovoljne pokore te zaželi otići u kartuzijanski samostan.</s><s>Tu mu želju poremeti susret 1567. sa svetom Terezijom Avilskom, koja ga je pridobila za svoju obnovu započetu 1562. godine sa Samostanom sv. Josipa u Avili, a u tom trenutku nastavljala sa drugim samostanom u Medini del Campo.</s><s>Željela je za svoju obnovu imati podršku i muške grane Karmelskog Reda, te je Ivan od Križa postao prvi karmelićanin terezijanske obnove u zabitom mjestašcu Duruelo u studenom 1568.</s><s>Od braće koja ga nisu razumjela mnogo je pretrpio jer su smatrali, da on unosi razdor u Red.</s><s>Devet mjeseci provodi u samostanskoj samici u Toledu, a sve to podnosi strpljivo.</s><s>U tamnici je spjevao većinu od svojih najljepših stihova.</s><s>Uspio je pobjeći 15. kolovoza 1578.</s><s>Zahvaljujući patnjama i ustrajnosti, karmelićanska reforma je ipak pobijedila.</s><s>Godine 1580. papa Grgur XIII. odobrio je osnutak bosonogih karmelićana.</s><s>Zajedno sa sv. Terezijom Avilskom osnivao je karmelićanske samostane.</s><s>Umro je u 49-oj godini od čega je 28 godina proveo u Karmelu.</s><s>Njegova književna djela prvi put su objavljena 1618.</s><s>Papa Benedikt XIII. proglasio ga je svecem 1726.</s><s>Papa Pio XI. proglasio ga je crkvenim naučiteljem 1926.</s><s>Spomendan mu je 14. prosinca.</s><s>Engleska Crkva naziva ga "Učiteljem vjere".</s>

<s>Smatra se jednim od najvećih španjolskih pjesnika.</s><s>Napisao je jako puno pjesama.</s><s>Njegove pjesme "Tamna noć" i "Duhovni spjev" uvrštavaju se zbog bogate simbolike i stila u najbolje pjesme španjolske književnosti.</s><s>Najpoznatija mu je knjiga "Uspon na goru Karmel".</s><s>Utjecao je na mnoge književnike nakon njega.</s>

<s>Vanjske veze</s>

<s>Sveti Ivan od Križa: Tamna noć duha 
 Sveti Ivan od Križa: Duhovni savjeti 
 Sveti Ivan od Križa: Uspon na goru Karmel 
 Karmelićani u Hrvatskoj</s>

<s>Španski katolički svećenici
Crkveni naučitelji
Karmelićani
Kršćanski mistici</s>

